- Hindi News
- National
- सोयला जीएसएस के सामने हुई किसान संघर्ष समिति की बैठक, एकजुट होने का आह्वान
सोयला जीएसएस के सामने हुई किसान संघर्ष समिति की बैठक, एकजुट होने का आह्वान
लूणावास| सोयलाके 220 केवीए जीएसएस के सामने रविवार को किसानों की बैठक आयोजित हुई। किसान संघर्ष समिति के उपाध्यक्ष पन्नाराम गोदारा ने कहा कि भाजपा कांग्रेस ने किसानों के हितों के साथ हमेशा कुठाराघात किया है।
दोनों पार्टियों ने हमेशा ही किसानों के दम पर सता हथियाई मगर किसानों से किए गए वादों को कभी भी पूरा नहीं किया। विधानसभा चुनाव में प्रदेश के किसान दोनों पार्टियों के खिलाफ हुंकार भरेंगे।
इस मौके पर किसान नेता भोमसिंह ताम्बडिय़ा ने कहा कि सरकार किसानों को लूट कर कमजोर कर रही है। किसानों द्वारा पैदा किए जाने वाले अनाज का पूरा भाव नहीं मिलने से किसान कर्ज में डूब रहे हैं। इस मौके पर किसानों ने कलेक्टर उपखण्ड अधिकारी के नाम सहायक अभियन्ता सुरेन्द्र सिंवर को ज्ञापन देकर बिजली की समस्याओं के निस्तारण की मांग की। इस मौके पर पूर्व उप प्रधान पोकरराम सोउ, किसान संघर्ष समिति अध्यक्ष पूराराम सारण, बाबूलाल सुथार, हड़मानराम जाखड़, भूराराम, नेनूराम बेड़ा, कालूराम सांखला, हरिराम जाखड़, मोहनराम पचार, रामचन्द्र प्रजापत, प्रेमराम भांबू सहित बड़ी तादात में किसान मौजूद थे।
खींवसर। सोयला में जीएसएस पर किसानों की बैठक में मौजूद किसान।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva